laion/Wikipedia-Exotic huggingface dataset:
Kuveidi poliitika

See artikkel räägib Kuveidi poliitikast. Kuveidi Riik on autokraatlik emiraat. Riigiaparaat koosneb määratud kohtunikkonnast, määratud valitsusest, kuhu kuuluvad peamiselt aş-Şabāḩi dünastia liikmed, ja valitavast parlamendist.  Pikemalt artiklis Kuveidi põhiseadus Kuveidi põhiseadus kuulutati aastal 1962 ning selles on nii presidentaalsele kui parlamentaarsele riigikorraldusele omaseid elemente. Põhiseaduse järgi on riigipea emiir, kelle võimu piirid on põhiseaduses sätestatud.  Pikemalt artiklis Kuveidi valitsuskabinet Emiir nimetab peaministri. Peaminister nimetab valitsuse ministrid.  Pikemalt artiklis Kuveidi emiir Emiiri võimu piirid on sätestatud põhiseadusega. Emiiri surma korral saab uueks emiiriks kroonprints. Ajalooliselt on emiiri võimu tasakaalustanud mõjukas kaupmeeste tsunft, eriti oli see nii emiir Mubarak Al-Sabahi ajal aastatel 1896–1915. Mubarak ehitas sisuliselt üles kaasaegse Kuveidi riigi: ta pani paika maksusüsteemi, tollimaksud ja -ameti ning sotsiaalteenused. Mubarak ehitas poliitilised institutsioonid üles suuresti kaupmeeste survel. Sisuliselt emiirikoda kaupmeestega kaubanduse: Sabahid hakkasid kontrollima naftatööstust ning kaupmehed kõike muud. Mubaraki ajal said kuveitlased tänu naftamüügist saadud rahale ligipääsu haridusele ja tervishoiusüsteemile. Selline süsteem on aidanud Sabahidel võimul püsida ilma vajaduseta teha poliitikas eriti kompromisse.  Pikemalt artiklis Kuveidi õigussüsteem Kuveidi õigussüsteem ei ole täidesaatvast võimust lahus. Emiir nimetab kõik kohtunikud, kellest paljud on Egiptuse kodanikud. Igas kubernerkonnas on esimese astme kohus (mis võib omakorda jaguneda nt liikluskohtuks ja halduskohtuks), järgmised astmed on apellatsioonikohus ja kassatsioonikohus ning kõrgeim kohtuaste on konstitutsioonikohus, kus tõlgendatakse põhiseadust ning tegeletakse seaduste põhiseaduslikkuse küsimustega. Kuveidis kehtib kontinentaalne õigussüsteem.  Pikemalt artiklites Kuveidi Rahvusassamblee ja Kuveidi valimised De jure on Kuveidi parlament ehk Rahvusassamblee seadusandliku võimu kandja. Teoorias saab kuni 50-kohaline parlament ministreid tagasi kutsuda. Parlamendi valib rahvas de jure demokraatlikel valimistel, valitsuse liikmed on samuti parlamendi liikmed. Kuveidi riigiaparaat Kuveidi ajalugu Gandhi, Jennifer (2008), "Institutions and Policies under Dictatorship", Political Institutions under Dictatorship, Cambridge: Cambridge University Press, lk 44–52, DOI:10.1017/cbo9780511510090.005, ISBN 978-0-511-51009-0, vaadatud 16. novembril 2020 Praegune valitsuskabinet (ministrite nõukogu peasekretariaat) Kuveidi ministrite ja ministeeriumite ametlikud ingliskeelsed nimed (Kuveidi valitsus)
Kuveidi valitsus

Vaata ka artiklit Kuveidi riigiaparaat. Kuveidi valitsus on Kuveidi Riigi põhiline täidesaatva võimu kandja. Riigi ajaloo 44. valitsuskoosseis astus ametisse 18. juunil 2023, sama aasta 13. juunil nimetas emiir Nawāf al-Aḩmad al-Jābir aş-Şabāḩ peaministriks Ahmad Nawaf Al-Ahmad Al-Sabahi ning tegi talle ülesandeks valitsus moodustada. Juulis 2023 rahuldas kroonprints nii rahandusministri kui haridusministri tagasiastumisavaldused, septembris 2023 astusid nendesse ametitesse uued ministrid. Oktoobris 2023 anti välja määrus, millega avalike tööde minister astus tagasi ning tema kohta hakkas täitma elektri- vee- ja taastuvenergiaminister. Peaminister Ahmad Nawaf Al-Ahmad Al-Sabah andis 20. detsembril 2023 neli päeva varem emiiriks saanud Mishal Al-Ahmad Al-Jaber Al-Sabahile üle valitsuse tagasiastumisavalduse. Tagasi astunud valitsus töötab edasi kuni uue valitsuse ametisse astumiseni. "Profiles of new cabinet lineup, led by His Highness Sheikh Ahmad Nawaf". Kuwait News Agency. 19. juuni 2023. Vaadatud 19. juunil 2023. "Decree accepts finance minister's resignation, Al Barak named successor". Kuwait News Agency. 12. juuli 2023. Vaadatud 12. juulil 2023. "Decree issued appointing Minister of Education, Minister of Finance". Kuwait News Agency. 3. september 2023. Vaadatud 3. septembril 2023. "Decree issued accepting Minister of Public Works resignation". Kuwait News Agency. 30. oktoober 2023. Vaadatud 30. oktoobril 2023. "Kuwait Amir receives gov't resignation from PM". Kuwait News Agency. 20. detsember 2023. Vaadatud 20. detsembril 2023. Praegune valitsuse koosseis (ministrite nõukogu peasektretariaat) Kuveidi ministrite ja ministeeriumite ametlikud ingliskeelsed nimed (Kuveidi valitsus)
Mbwana Samatta

Mbwana Ally Samatta (sündinud 23. detsembril 1992 Dar es Salaamis) on Tansaania jalgpallur, kes mängib Kreeka kõrgliigaklubis PAOK ja Tansaania jalgpallikoondises. Aastatel 2010–2011 mängis ta Tansaania klubis Simba SC ja 2011–2016 Kongo Demokraatliku Vabariigi klubis TP Mazembe. Mazembega tuli ta riigi meistriks neli korda. 2015. aastal võitis ta Mazembega Aafrika klubide Meistrite Liiga. Samal aastal valiti Samatta parimaks Aafrikas klubijalgpalli mängijaks jalgpalluriks. 2016. aasta jaanuaris sõlmis ta nelja ja poole aasta pikkuse lepingu Belgia kõrgliigaklubiga Genk. Hooajal 2018/19 lõi Samatta Belgia kõrgliigas 23 väravat, millega oli liigas paremuselt teine väravalööja. Lisaks tuli ta hooajal 2018/19 Genkiga Belgia meistriks. Ta valiti sel hooajal ka parimaks Belgia kõrgliigas mängivaks Aafrika mängijaks. Nelja aastaga lõi ta Belgia kõrgliigas 56 väravat. 2020. aasta jaanuaris sõlmis ta nelja ja poole aasta pikkuse lepingu Inglismaa kõrgliigaklubiga Aston Villa. Ta sai esimeseks Tansaania mängijaks, kes on Inglismaa Premier League'is mänginud. Inglismaa kõrgliigas tegi ta debüüdi 1. veebruaril 2020 mängus Bournemouthi vastu ja lõi selles mängus kohe ka värava, kuid see jäi ka tema ainsaks väravaks Inglismaa kõrgliigas. Sama aasta 1. märtsil lõi ta EFL Cupi finaalis värava Manchester City vastu, kuid Aston Villa kaotas 1:2. 2020. aasta septembris läks ta Aston Villast laenule Türgi kõrgliigaklubisse Fenerbahçe, kuhu läks lepingu alusel hooaja lõpus püsivalt üle. Hooajal 2021/22 oli ta Fenerbahçest laenule Belgia kõrgliigaklubis Royal Antwerp ja 2022/23 taas Genkis. 2023. aasta juulis sõlmis ta kaheaastase lepingu Kreeka kõrgliigaklubiga PAOK. Tansaania jalgpallikoondises tegi Samatta debüüdi 9. veebruaril 2011 sõprusmängus Palestiina vastu. Koondisekarjääri esimese värava lõi ta oma teises koondisemängus sama aasta 26. märtsil Aafrika rahvaste karikavõistluste valikmängus Kesk-Aafrika Vabariigi vastu. 2019. aasta Aafrika rahvaste karikavõistluste teises alagrupimängus lõi ta värava Keenia vastu. TP Mazembe Linafoot: 2011, 2012, 2013, 2013–14 Kongo DV superkarikas: 2013, 2014 CAF-i Meistrite Liiga: 2015 Genk Belgia kõrgliiga: 2018–19 Belgia superkarikas: 2019 Aston Villa EFL Cup: Teine koht 2019–20 Styles, Greg (20. jaanuar 2020). "Samatta signs for Aston Villa". Aston Villa Football Club. Originaali arhiivikoopia seisuga 28. jaanuar 2020. Vaadatud 21. jaanuaril 2020. "Villa new man Samatta will front up tonight with Wembley in sight". Press Reader.com. Vaadatud 31. jaanuaril 2020. Chuma, Festus (3. juuli 2021). "Mbwana Samatta Becomes Permanent Fenerbahce Player". Ducor Sports. Originaali arhiivikoopia seisuga 3. juuli 2021. Vaadatud 3. septembril 2021. "Παίκτης του ΠΑΟΚ ο Άλι Σαμάτα" (kreeka). PAOK FC. 17. juuli 2023. Vaadatud 17. juulil 2023. https://www.national-football-teams.com/player/41900/Mbwana_Aly_Samatta.html (vaadatud 8.1.2024)
Isaszeg

Isaszeg on linn Ungaris Pesti komitaadis Gödöllő kreisis. Isaszeg asub Budapesti kesklinnast ligikaudu 26 km idas Gödöllő kõrgustikul. Asulat on esmamainitud 1274. aastal. 16. sajandil jäi küla Türgi võimu alla. Pärast Türgi võimu lõppu hakati küla 1690. aastal uuesti üles ehitama. 18. sajandi algul saabus külla saksa perekondi, 18. sajandi lõpul ja 19. sajandi algul aga slovaki perekondi. 1848.–1849. aasta Ungari revolutsiooni ajal toimus 6. aprillil 1849 küla juures Isaszegi lahing, milles Ungari väed võitsid Austria vägesid. Isaszeg sai linnaõigused 1. juulil 2008. Bojanówi vald, Poola Cozmeni vald, Rumeenia Kechnec, Slovakkia Sânmartin, Rumeenia Suza, Horvaatia Trstená, Slovakkia Gazetteer of Hungary, 1 January 2018 Detailed Gazetteer of Hungary, vaadatud 23.09.2024. Településtörténet Isaszeg. Vaadtud 8. jaanuaril 2024 Isaszeg története Isaszegi Természetbarát Klub. Vaadatud 8. jaanuaril 2024
Hajuv struktuur

Hajuv struktuur on avatud, muutuv, mittelineaarne, iseorganiseeruv ja tasakaalutu süsteem, mis vahetab oma keskkonnaga energiat ja ainet. Selle tulemusena ei ole hajuv süsteem termodünaamilises tasakaalus. Mõiste hajuv struktuur lõi Ilya Prigogine, kes sai selle teema uurimise eest Nobeli keemiapreemia. "The Nobel Prize in Chemistry 1977". The Nobel Prize (Ameerika inglise). Vaadatud 9. jaanuaril 2024.
Glynis Johns

Glynis Margaret Payne Johns (5. oktoober 1923 Pretoria – 4. jaanuar 2024 Los Angeles, California) oli Briti näitleja. Tema karjäär kinolinal, televisioonis ja teatris ulatus kaheksasse aastakümnesse. Ta mängis rohkem kui 60 filmis ja rohkem kui 30 lavastuses. Ta sündis Lõuna-Aafrikas Pretorias Walesi näitleja Mervyn Johnsi tütrena. Näitlejakarjääri alustas ta varases lapsepõlves teatris. Viieaastaselt astus ta Londoni balletikooli ja juba kümneaastaselt töötas ise balletiõpetajana. Filmidebüüdi tegi Johns 1938. aastal Briti mängufilmis "South Riding". Näitlejana sai Johns tuntuks 1940. aastate alguses pärast rolli sõjafilmis "49. laiuskraad" ("49th Parallel", 1941), filmis tehtud roll tõi talle 1942. aastal National Board of Review' auhinna. 1940. aastate lõpus mängis Johns peaosa filmides "Miranda" (1948) ja "Third Time Lucky" (1949). Pärast näitlemist Suurbritannia ja USA koostööfilmis "No Highway in the Sky" (1951) hakkas Johns aina enam mängima Hollywoodi filmides ja mujal. 1952. aastal tegi ta nii telesarjadebüüdi kui ka teatridebüüdi New Yorgis Broadwayl. Alates 1950. aastatest mängis ta peaosa sellistes filmides nagu "The Sword and the Rose" (1953), "The Weak and the Wicked" (1954), "Mad About Men" (1954), "Narr" ("The Court Jester", 1955), "The Sundowners" (1960), "The Cabinet of Caligari" (1962), "The Chapman Report" (1962) ja "Piimmetsa vilus" ("Under Milk Wood"; 1972). Rolli eest filmis "The Sundowners" oli ta nomineeritud Oscarile parima naiskõrvalosatäitja kategoorias ja rolli eest filmis "The Chapman Report" Kuldgloobusele parima naispeaosa eest draamafilmis. Telesarjades mängis ta peaosa enda situatsioonikomöödias "Glynis" (1963). Johns laulis nii filmides kui ka teatrilavastustes just temale kirjutatud laule, millest on kõige tuntum vendade Shermanite kirjutatud "Sister Suffragette" filmist "Mary Poppins" (1964), ja Stephen Sondheimi kirjutatud "Send In the Clowns" Broadway lavastusest "Väike öömuusikal" (1973). Ta oli esimene, kes mängis "Väikeses öömuusikalis" Desiree Armfeldti – see roll tõi talle Tony auhinna ja Drama Desk Awardi. Glynis Johns andmekogus IMDb (inglise)
Suvine peetripäev

Suvine peetripäev ehk peeterpaulipäev on apostlite Peetruse ja Pauluse märtrisurma mälestuspäev, kalendris on see 29. juunil (Juliuse kalendrit järgivates õigeusu kirikutes 12. juulil). Peetrus löödi pea alaspidi risti ning Paulus hukati mõõgaga. Päev on rahvakalendris suhteliselt väheoluline, märgib südasuve saabumist. Tuntud peamiselt Kagu-Eestis, eriti Setumaal. Võrumaal kehtis peetripäeval kuhjategemise keeld (piksekartus). Setumaal eelnes sellele päevale paarinädalane paast, mil piimatoidud olid keelatud. Peetripäeval käidi kirikus ja viidi ande, osa ande anti santidele ja osa viidi peale kirikuskäiku surnuaiale. Kroonikate põhjal võib oletada, et keskajal oli peetripäev rohkem tuntud, rahvalaulud osutavad, et varasemal ajal tehti ka peetrituld. Peetripäeva kombestik on üle kandunud jaanipäevale, ilmselt pakilise heinaja tõttu. Ersadel-mokšadel ja venelastel oli suvine peetripäev tähtsam püha kui jaanipäev. Talvine peetripäev Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 139 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 200
Saule, Pērkons, Daugava

"Saule, Pērkons, Daugava" (eesti keeles "Päike, Pikne, Daugava") on Läti koorilaul segakoorile saatega. Laulusõnad on osa Rainise poeemist "Daugava" (1916). Segakoori viisi tegi helilooja Mārtiņš Brauns. Valmiera Draamateatris lavastatud näidendi lavastas Valentīns Maculēvičs. Laul on mitmel korral kantud Läti üldlaulu- ja tantsupeo kavasse. Laulust on kaks versiooni - Läti koolinoorte laulu- ja tantsupeo versioon, milles esitatakse kõik salmid, ja Mārtiņš Braunsi versioon Üldistest Läti lauludest ja tantsudest, milles 5. salmi ei esitata. Aastal 2014 loodi laulust Braunsi loal katalaani versioon "Ara és l'hora" (eesti keeles "Nüüd on aeg"), mis on ametlikult tunnistatud Kataloonia iseseisvusliikumise hümniks. Selle laulu versiooni sõnad on kirjutanud katalaani luuletaja Miquel Martí i Pol. Aastal 2018 saavutas "Saule, Pērkons, Daugava" Raadio SWH korraldatud küsitluses LVtop100 esikoha. https://www.lsm.lv/raksts/kultura/dziesmu-un-deju-svetki/dziesmas-saule-perkons-daugava-aizmirstais-pants-skan-tikai-skolenu-dziesmu-svetkos.a219511/
Riikide pingerida inimarengu indeksi järgi

Riikide pingerida inimarengu indeksi järgi loetleb ÜRO Arenguprogrammi Inimarengu aruandes 2020 hõlmatud riigi inimarengu indeksi järgi langevas järjestuses. Indeksid on arvutatud 2019. aasta andmete järgi.
Petraičiai (Židikai vald)

Petraičiai (žemaidi Petraitē) on küla Leedus Mažeikiai rajoonis Židikai vallas. Külas on Petraičiai vana kalmistu, mis on muinsusmälestisena kaitse all. Asulat on esmamainitud 1613. aastal Kražiai jesuiitide kolleegiumi annaalides. Petraičiai piirneb läänes Ylakiai valda jääva samanimelise külaga. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Petraičių senosios kapinės Kiaupienė J. Kaimas ir dvaras Žemaitijoje XVI-XVIII a. - V., 1988. - Lk. 48. ISBN 5-420-00197-7. Küla portaalis vietoves.Lt Küla Mažeikiai piirkonna entsüklopeedias
Viliotė

Viliotė (žemaidi Viliuotė) on küla Leedus Mažeikiai rajoonis Židikai vallas. Külas asub Gedvydase jõele rajatud Margininkai ehk Viliotė paisjärv, mille pindala on 19,5 hektarit. Küla on oma nime saanud isikunimest Vilius. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Küla Mažeikiai piirkonna entsüklopeedias
Senmiestė

Senmiestė (ka Senmiestis) on küla Leedus Mažeikiai rajoonis Židikai vallas. Osaliselt ulatuvad külla Natura 2000 alad Dautarai mets ja Dautarai mets II. Küla on oma nime saanud selle järgi, et selle kohal asus varem Židikai küla, mis maareformi järel mõisast lõunasse praeguse alevi asupaika asustati. Sealse kalmistu juures asus varem Židikai kirik. Räägitakse, et sealne vaimulik pidanud parajasti missat, kui asulasse saabusid rootslased. Missast ülesärritatutena põletasid nad maha nii kiriku kui ka vana Židikai. Aastal 2011 püstitati vanale kirikuasemele rist. Küla aladele jääb endine Būdupise soo, kus vanasti elasid need, kes ei tahtnud lasta end ristida. Seal asus ka allikas, kust võis alati vett saada; kui mujal kaevud jäätusid või põud liiga tegi, siis käidi ikka sealt vett toomas. Küla loodeosas, Valančiuste majapidamise lähistel asus org, kus rahvasuu kohaselt vanasti nõiad pidutsemas käisid; hiljem asus seal küla peoplats, mis hävis veehoidla rajamisel. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ V. Vaitkevičius. Senosios Lietuvos šventvietės. Žemaitija (Mažeikių rajonas). – Vilnius, 1998. lk. 184 Z. Šličienė. Ąžuolinis kryžius – bažnyčios vietoje // Būdas žemaičių. – 2011. – 31. mai – Nr. 41. – Lk. 6. Vaitkevičius V. Senosios Lietuvos šventvietės. Žemaitija, Vilnius 1998, 184–185 lk. Küla Mažeikiai piirkonna entsüklopeedias
Izmajili rajoon

Izmajili rajoon on rajoon Ukrainas Odessa oblastis. Selle halduskeskus on Izmajili linn. See asub ajaloolises Budžaki piirkonnas Lõuna-Bessaraabias. 18. juulil 2020 jõustunud haldusreformi käigus liideti Izmajili rajooniga Kilija ja Reni rajoon ning Izmajili linn, mis oli seni oblastilise alluvusega linn. Ukraina 2001. aasta rahvaloenduse järgi oli piirkonnas paljurahvuseline elanikkond. 29% olid ukrainlased, 28% moldovlased, 26% bessaraabia bulgaarlased ja 16% venelased. Pärast reformi 2020. aasta juulis jaguneb rajoon kuueks vallaks (hromada): Izmajil linnavald, keskus Izmajil linn Kilija linnavald, keskus Kilija linn Reni linnavald, keskus Reni linn Safjanõ külavald, keskus Safjanõ küla Suvorove alevivald, keskus Suvorove alev Võlkove linnavald, keskus Võlkove linn Izmajili oblast https://decentralization.gov.ua/news/12639
Liūliškiai

Liūliškiai (žemaidi Liūlėškē) on küla Leedus Mažeikiai rajoonis Židikai vallas. Külas on Židikai veski ja kalmistu. Seal asub ka kohaliku tähtsusega kruusakarjäär. Kohaliku muistendi järgi olevat asula saanud nime sellest, et sealsed maad muutunud rootslaste sissetungi järel sooks. Seal kasvanud hea hein ja piirkonna rahvas käis seda niitmas. Õõtsuvale maapinnale kohase sammu järgi hakatud neid kutsuma liūlynai. Tegelikult on küla nimi aga isikunime Liūlys mitmusevormist tulenenud. Muinsuskaitse all on Židikai vana juudi kalmistu. Seal on säilinud 35 eri suuruses ja kujuga maakivist või betoonist hauatähist. Kaitse all on ka Židikai kalmistul asuv Šatrijos Ragana haual asuv kabel, Jonas Intase haual asuv rist ja sealne votiivkabel. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Cecilija Urbutytė – Jurdonienė jutustatud muistendid. Kirja pannud Vitalija Juškevičiūtė, 1997 a. Židikų žydų senosios kapinės Marijos Pečkauskaitės – Šatrijos Raganos kapo Šv. Onos koplyčia Jono Into kapo antkapinis kryžius Židikų kapinių koplytėlė Küla Mažeikiai piirkonna entsüklopeedias
Pakvistis

Pakvistis on küla Leedus Mažeikiai rajoonis Židikai vallas. Küla on oma nime saanud Kvistė jõe järgi, mille kaldal see asub. Aastal 1596 mainiti Pakvistise mõisa. Hiljem asus seal Renavase mõisa karjamõis, kus olid aiad, veski ja viinaköök. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Küla Mažeikiai piirkonna entsüklopeedias
Zwiesprache

Kahekõnelus (Zwiesprache) on Martin Buberi teos, mis ilmus esmatrükina saksa keeles ajakirjas Die Kreatur (3. aastakäik, 3. vihik) 1930. Esimene eraldi väljaanne ilmus Berliinis 1932. Täiendatud väljaanne ilmus Berliinis 1934. Teos koosneb kolmest osast: KIRJELDUS PIIRANG KINNITUS
Neoon

Neoon (keemiline sümbol Ne) on keemiline element järjenumbriga 10. Tal on kolm stabiilset isotoopi massiarvudega 20, 21 ja 22. Omadustelt on neoon väärisgaas. Ta on praktiliselt inertne. Laboratooriumis on saadud üks ühend fluoriga. Pole teada, kas seda looduses esineb. Ta kondenseerub temperatuuril 27,1 kelvinit ja tahkub temperatuuril 24,6 kelvinit. Neoon on värvitu. Elektronlampides ja neoonlampides hõõgub ta punakas-oranžilt. Neoon on väärisgaasidest heeliumi järel kõige kergem (väiksema tihedusega). Külmutusvõime ruumalaühiku kohta on neoonil vedela heeliumi omast üle 40 korra suurem ja vedela vesiniku omast kolm korda suurem. Tavaliste pingete ja voolutugevuste korral annab neoon haruldaste gaaside seas kõige intensiivsema elektrilahenduse. Õhus sisaldub teda normaalolukorras 0,0012 protsenti. Neoonlampide punakas-oranži valgust kasutatakse laialdaselt neoonreklaamis. Sõna "neoon" kasutatakse selles seoses ka teiste gaaside puhul, mis annavad teisi värve. Vedelat neooni kasutatakse ka odava krüogeense külmutusagensina. Enamikus rakendustes on ta odavam külmutusagens kui heelium. Neooni kasutatakse veel: kõrgepingeindikaatorites liigpingepiirikutes lainemõõturites televiisorites Heeliumi ja neooni kasutatakse heelium-neoonlaseris. Neooni avastasid William Ramsay ja Morris Travers 1898. Element sai nimetuse kreeka sõnast neos 'uus'.
Naine

Naine on naissoost täiskasvanud inimene (mitte mees soo järgi ning mitte tüdruk ega neiu vanuse järgi). Mõistet naine kasutatakse bioloogilise soo, kultuurilise või sotsiaalse rolli või nende kõigi eristamiseks. Naised on võimelised lapsi sünnitama ja neid seejärel oma rinnapiimaga toitma. Tavaliselt peetakse naiseks inimest, kellel on sünnil välise vaatluse ja sugukromosoomide järgi määratud sooks naine. Pildid Naiste õigused Naiste valimisõigus Naiste olukord Keenias Naised teaduses Tüdruk Neiu Feminism Meessugu Naiskirjandus Naistekas Euroopa Komisjon. "Kompass: Noorte inimõigushariduse käsiraamat". Vaadatud Märts 2019. {{netiviide}}: kontrolli kuupäeva väärtust: |Kasutatud= (juhend)  Naine – pildid, videod ja helifailid Wikimedia Commonsis
Tvaskučiai

Tvaskučiai (žemaidi Tvaskotē) on küla Leedus Mažeikiai rajoonis Židikai vallas. Külas asub turbaraba, kus tegutseb turbatööstus Renavo durpynas. Küla ühendab rabaga kitsarööpmeline raudtee. Asula tekkis esimese maailmasõja järel Renavase mõisa maadele. Uusasukad klopsisid siis põldudele püsti hurtsikud, mille ühes otsas olid laudad. Öötundidel uuest külast möödunud rahvas rääkis siis sealseid lampe nähes, et küll põld ikka särab! Sõnast "sära" (tvaskus) on küla ka oma nime saanud. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Küla Mažeikiai piirkonna entsüklopeedias
Ara és l'hora

"Ara és l'hora" (eesti keeles "Nüüd on aeg") on katalaani isamaaline laul, mis on kohandatud läti helilooja Mārtiņš Braunsi 1988. aasta Läti laulust "Saule, Pērkons, Daugava". Jaume Ayats i Abeyà on kohandanud teksti Miquel Martí i Poli raamatust "El poble" luuletusest "Meditació ultima". Režissöör Esteve Nabona salvestas selle laulu esimest korda koos kooriga Orfeó Català koos katalaani- ja ingliskeelsete subtiitritega videona. Mārtiņš Brauns lõi laulu aastal 1988 laulva revolutsiooni ajal. See laul ei ole Läti hümn, kuid sellel on suur emotsionaalne jõud ja seda lauldakse endiselt laulupidudel ja suurtel festivalidel. Laulu Kataloonia adaptatsioon on tehtud koostöös heliloojaga ning kavatsusega langeda kokku kodanikuühiskonna ühtse kampaaniaga Ara és l'hora 9. novembri konsultatsiooni jaoks, mille algatasid Assembly Nacional Catalana ja Òmnium Cultural. Via Catalana 2014. aasta keskse ürituse ajal astus üles tuhat lauljat Kataloonia noortekoorist Orfeó, Kataloonia tütarlastekoorist Orfeó ja Kataloonia noortekoorist.